Færøernes samarbejdsminister Høgni Hoydals tales titel var: NORA 20 år–en katalysator og The Missing Link i nordisk og arktisk samarbejde. Hoydal mente, at den måske usandsynlige sammensætning af det nordatlantiske samarbejde er en unik sammensætning, der gør det umulige muligt:“ NORA virker grænseoverskridende og kan arbejde på kryds og tværs af alle politiske, faglige, erhvervsmæssige, strukturelle og geografiske barrierer. Herudover kan NORA arbejde sammen med andre internationale organisationer.” MARORKA er i dag en international virksomhed, som specialiserer i at optimere fartøjers brændstofforbrug ved at analysere og effektivisere energiindsats og logistik. Iværksætter og Marorkas tidligere CEO Jón Ágúst Þorsteinsson præsenterede virksomheden samt betydningen af NORAs støtte i virksomhedens udviklingsfase (se præsentationen her). NORA er taknemmelig for den store og varme opbakning, som de fremmødte gæster og venner viste under arrangementet. Det giver fornyet tro på og styrke til at fortsætte med det vigtige nordatlantiske samarbejde. Der foreligger mange udfordringer i de kommende tiders palet med nye projekter, nye strategier og–ikke mindst–fornyet engagement blandt Nordatlantens aktører og samarbejdspartnere.